**ELŐTERJESZTÉS**

*Borzavár Község Polgármestere részére*

**Tárgy:** MFP-ÖTU/2020. kódszámú, „Önkormányzati tulajdonban lévő út-, hídépítés/felújítás” című pályázat felújítással összefüggő tervezési feladattal kapcsolatos döntés meghozatala

**Előadó:** Sümegi Attila jegyző

**Előterjesztés tartalma:** határozati javaslat

**Szavazás módja:** -

**Előterjesztés elkészítésében részt vett:** Varga Gábor városüzemeltetési ügyintéző

Tisztelt Polgármester Úr!

Borzavár Községi Önkormányzat Képviselő-testülete nevében a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott hatáskörében eljárva kérem, hogy az alábbiakban részletezett döntést szíveskedjen meghozni:

A Magyar Falu Program keretében meghirdetésre került az MFP-ÖTU/2020. kódszámú, „Önkormányzati tulajdonban lévő út-, hídépítés/felújítás” című pályázati felhívás. A pályázat keretében igényelhető 30 millió Ft (100 % mértékű) támogatásra az alábbi – előzetes egyeztetés alapján összeállított - fejlesztés válna megvalósíthatóvá:

- Béke utca 837 m2 (279 m \* 3 m) aszfaltozás + padkarendezés + Hóvirág utca kereszteződés áteresz csere.

- Hóvirág utca 600 m2 (200 m \* 3 m) aszfaltozás + padkarendezés

- Liget utca 1209 m2 (403 m \* 3 m) aszfaltozás + padkarendezés

- Diófa utca vízelvezetés Béke utca kereszteződés környezetében

Az előzetes kivitelezői árajánlat alapján ez a csomag a pályázható forrásnak megfelel (bruttó 27,9 millió Ft, melyhez a járulékos költségek max. 7 % mértékig kapcsolhatóak a maximum 30 millió Ft igényelhető támogatásig.)

A pályázathoz szükséges benyújtani KÉ-K tervezői jogosultsággal rendelkező tervező által készített egyszerűsített dokumentációt. Erre vonatkozóan ajánlatkéréssel fordultunk a kamarai nyilvántartásban szereplő, megfelelő jogosultsággal rendelkező vállalkozásokhoz.

A tervezési feladatokra az alábbi ajánlatokat kaptuk, beérkezés sorrendjében (csatoljuk az előterjesztéshez).

|  |  |
| --- | --- |
| **Ajánlattevő** | **Bruttó ajánlati ár** |
| Veszprémi Tervező Kft.8200 Veszprém, Jutasi út 21. | 127 000 Ft |
| Holdinger Péter egyéni vállalkozó8438 Veszprémvarsány Ady Endre utca 27/a | 280 000 Ft |
| BESZT Beruházó, Szolgáltató, Tervező Kft. 8200 Veszprém, Stadion köz 5. | 1 219 200 Ft |

Javasolom, a beszerzési szabályzat szerint a legalacsonyabb bruttó összegű ajánlatot tevő Veszprémi Tervező Kft. 100 000 Ft + 27 % ÁFA, összesen bruttó 127 000 Ft összegű ajánlatának elfogadását, és a tervezési feladattal történő megbízást.

A tervezési díj fedezete az Önkormányzat 2020. évi költségvetéséről szóló 2/2020.(III.2.) önkormányzati rendelet 8. mellékletének Általános felhalmozási tartalék előirányzatán rendelkezésre áll.

Egyidejűleg, a projekt költségvetése vonatkozásában az alábbi összetételt javasolom:

- a kivitelezési költség az árajánlat alapján (szükség esetén felülvizsgálva)

- a 30 millió Ft keretösszegig a szükséges járulékos költségek maximum a teljes igényelt támogatás 7%-a erejéig:

 - tervezés (jelenlegi megrendelés szerint)

 - projektmenedzsment

 - műszaki ellenőrzés

 - kötelező nyilvánosság biztosítása.

(a projekt – egybeszámítási szabályokat is figyelembe véve – nem tartozik a közbeszerzési törvény hatálya alá, így közbeszerzési eljárás lefolytatására a támogatás elnyerése esetén nem lesz szükség.)

A fentiek alapján kérem Polgármester Urat az előterjesztés áttanulmányozására, illetve a határozati javaslat elfogadására.

Zirc, 2020. április 21

|  |  |
| --- | --- |
|  | Sümegi Attila |
|  | jegyző |

**Határozati-javaslat**

**Borzavár Községi Önkormányzat Képviselő-testülete nevében a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46. § (4) bekezdésében meghatározott hatáskörében eljárva meghozott polgármesteri döntés**

**…/2020.(…) határozat**

1. A Polgármester egyetért a Magyar Falu Program MFP-ÖTU/2020. kódszámú, „Önkormányzati tulajdonban lévő út-, hídépítés/felújítás” című pályázati felhívás keretében a Béke, Hóvirág, Diófa és Liget utcákat érintő, építési engedélyhez nem kötött útfelújítási munkákra történő pályázat benyújtásával.

2. A Polgármester a pályázat benyújtásához szükséges tervdokumentáció elkészítésével – beszerzési eljárás eredményeképpen - megbízza a Veszprémi Tervező Kft.-t (8200 Veszprém, Jutasi út 21.), nettó 100 000 Ft + 27% ÁFA, összesen bruttó 127 000 Ft díjazásért.

3. A Polgármester kijelenti, hogy a 2. pontban rögzített megbízás költségének fedezete az Önkormányzat 2020. évi költségvetéséről szóló 2/2020.(III.2.) önkormányzati rendelet 8. mellékletének Általános felhalmozási tartalék előirányzata terhére biztosítható.

4. A Polgármester felkéri a Zirci Közös Önkormányzati Hivatal jegyzőjét a pályázati dokumentáció elkészítésére azzal, hogy a projekt költségvetése a fejlesztési költségeken túl, az azokhoz kapcsolódó járulékos költségek – úgy, mint tervezés, műszaki ellenőrzés, projektmenedzsment és nyilvánosság biztosítása - az igényelhető támogatás összege szerint kerüljenek meghatározásra.

Felelős: 1-3. pontok esetében: Dombi László István polgármester

 4. pont esetében: Sümegi Attila jegyző

Határidő: 1-3. pontok esetében: azonnal

 4. pont esetében: 2020. május 8.